Ribe Stifts Adresseaviser, 1841-12-28
Det store historiske Drama, som vi kalde den franske Revolution, er, uagtet det ved sine uhyre Omsvingninger ogsaa kaldte Danmark til en meere eller mindre hæderlig, men i sine Følger stedse uheldig Fremtræden paa Kamppladsen, dog endnu næsten ukjendt af det større læsende Publikum, og hvad man veed om det er næsten ene de traditionelle Efterretninger, der, uddragne af de blodige Extrakter, hin Tids Aviser bøde, er os givet af vore Fædre og kun et dunkelt rædselsfuldt Billede svæver os derfor for Øje, naar vi høre denne mindeværdige Begivenhed omtale. Nu er det vel saa, at nogen Grusomhed fandt Sted i den franske Revolution, men det er dog paa den anden Side vist, at det Frø, som da blev udsaaet, har, skjønt det blev gjødet med Menneskeblod, sat en velsignelsesrig Frugt, og ville vi nyde denne uden at gjøre os skyldige i Fortidens Misgreb, da er det nødvendigt, at vi have fuldkommen Kundskab om Sæd tiden. En saadan har Thiers i sit bekjendte Vært: "Historie de la revolution frangaise" af hvilken Pastor Rosen i Waalse nu har udarbeidet en dansk Oversættelse og derved gjort det tilgængeligt ogsaa for Menigmand, der sikkert vil læse dette Værk med Jnteresse og Nytte. Ogsaa for os Danske stunder Høsttiden til, og hvordan man end dømmer Nutidens Virken, saa kan man dog ikke, negte, at den varsler og Begivenheder, der ikke bør træffe nogen Mand uforberedt og derfor tro vi det rigtigt, at henlede, saavel Bondens som Borgerens Opmærksomhed paa den nævnte Oversættelse ved her at optage Subskriptionsplanen, idet vi tilføie, at det er os bekjendt, at Dr. Termansen og Andersen modtage Subskription. "Det er vel utvivlsomt, at den franske Revolution, som udfyldte det attende Aarhundredes sidste Decennium, er en af de mærkværdigste Begivenheder i Verdenshistorien - og det er vel lige saa utvivlsomt, at den franske (for nærværende Tid) Exminister M. A. Thiers har i sin Historie. de la revolution francaise leveret en i alle Henseender mesterlig Bearbeidelse af denne Begivenhed. Dette Thiers's Værk har Undertegnede besluttet at iføre dansk Dragt, og tillader sig herved at indbyde til Subscription paa Oversættelsen, som paa Hr. Bogtrykker Laubs Forlag vil udkomme i maanedlige Hefter paa 56 Ark Octav i smukt Omslag. - Jeg skal udarbeide Fordanskningen med al den Flid og Omhyggelighed, som min Agtelse for Publicum og min Beundring af Forfatterens Genie opfordre mig til, og jeg tør forsikkre, at Enhver, der har historisk Sands, vil læse dette udmærkede Værk med stedse stigende Jnteresse. J materiel Henseende er jeg forvisset om, at Hr. Laubs Officin vil stadfæste sit allerede velfortjent erhvervede gode Rygte. - Maatte det behage ret mange Subscribenter, hvem jeg tør love en høist interessant litterair Nydelse, at understøtte dette mit Forehagvende, da skal Prisen ikke overstige 6 s. for Arket, solid Papiir og gentil Tryk. Oversættelsen vil rimeligviis ikke overstige 20-24 Hefter, og Subscriptionen staaer aaben til Udgangen af Januar 1842; men fra 1ste Februar forhøies, Prisen ufravigeligt til 8 s. Arket for alle Kjøbere af Værket, som ikke forinden have subscriberet. Det første Hefte vil, som Prøve, udkomme i Begyndelsen af December Maaned, og, hvis Subsciptionen ved Januar Maaneds Udgang viser, at Forlæggeren er sikkret for Tab, vil Trykningen derefter strax ustandset og regelmæssig blive fortsat. Waalse Præstegaard paa Falster, den 17de Novbr. 1811. F. C. Rosen.